આ મહાસંમેલનમાં ગુજરાતભરમાંથી ખેડૂત આગેવાનો ઉપસ્થિત રહ્યા હતા જેમાં આયોજક રાજકોટ જીલ્લા એકમના પ્રમુખ ચેતન ગઢીયાને સૌરાષ્ટ્ર ઝોનની જવાબદારી પ્રદેશ પ્રમુખ જયેશ પટેલે આપીને જણાવેલ કે આ સરકાર ખેડૂતો માટે કૌભાંડી સરકાર હોય તેમ એક પછી એક કૌભાંડો કરતી જ જાય છે છતાંય કોઈ મોટા રાજકીય માથાઓને દોષિત જાહેર નથી કરતી ત્યારે સૌરાષ્ટ્ર એકમના પ્રમુખ ચેતન ગઢીયા દ્વારા ખેડૂતોને મગફળીના પાક વિમામાં ખૂબ મોટો અન્યાય થયો છે, પાકવિમો ખેડૂતોને ખૂબ ઓછો મળ્યો હોવાથી પૂરતા પ્રમાણમાં વિમાની રકમ ચૂકવવી અને તાલુકાના કેટલાય ગામોને વિમાથી વંચિત રાખેલ છે, ખેડૂતને ખેતીકામ લગતા ઔજાર પરથી જીએસટી દૂર કરવું તેમજ ખેડૂતોનું ખાતર ખાઈ જનારને તાત્કાલીક અસરથી જેલ ભેગા કરવા તેમજ ડૉ. સ્વામીનાથન આયોગના રિપોર્ટ મુજબ ખેત ઉત્પાદનના પૂરતા ભાવ આપવાની માંગ કરી હતી.